ভারতীয় বাবার বাংলাদেশি ছেলে! SIR ফর্ম জমা হতেই চক্ষু চড়কগাছ

উত্তর ২৪ পরগনা (বসিরহাট): ভারতীয় বাবার বাংলাদেশি ছেলে। SIR এর ফর্ম জমা হতেই ঘটনা জানাজানি। এই অবস্থায় প্রশাসনের দ্বারস্থ ভারতীয় বাবার আসল ছেলে। তার ভারতীয় নাম- মহিদুল ইসলাম মোল্লা/বাংলাদেশে তার আসল নাম- মহিদুল মন্ডল।

মহিদুল ইসলাম মোল্লা ভারতীয় খোদাবক্স মোল্লাকে অবৈধভাবে বাবা বানিয়ে ভারতীয় ভোটার কার্ড আধার কার্ড সরকারি সুবিধা সবই ভোগ করে, এমনকি এবার সে SIR ফর্ম ফিলাপ করেছে।

মহিদুল ইসলাম মোল্লা বাংলাদেশের সাতক্ষীরায় বাড়ি । আনুমানিক ১০ বছর আগে পাসপোর্টে ভারতে আসে। উত্তর চব্বিশ পরগনার বসিরহাট মহাকুমার বাদুড়িয়ার শায়েস্তানগর ১ পঞ্চায়েতের মাগুরালি গ্রামে এসে বসবাস করতে থাকে । সেখানেই প্রতিবেশী খোদাবক্স মোল্লাকে বাবা সাজিয়ে ভোটার লিস্ট আধার কার্ড সহ ভারতীয় সকল রকম নথি বের করেছে। সে SIR চালু হতেই মহিদুল ইসলাম মোল্লা SIR ফর্ম ফিলাপ করেছে , যেখানে বাবা হিসেবে খোদা বক্স মোল্লা কে বাবা সাজিয়ে ফর্ম জমা দিয়েছে। এরপরেই ঘটনাটি জানাজানি হয়ে গেছে ।তারপরে খোদাবক্স মোল্লার ছেলে এবং নাতি BDO/SDO দফতরে লিখিত জানান। তাদের দাবি-তাদের বাবা/ঠাকুরদার নাম ওই ভোটারের থেকে বাদ দিয়ে দেওয়া হোক ।আর এই নিয়ে রাজনৈতিক তরজা তুঙ্গে।

আরও পড়ুন- আজ মালদায় সভা মুখ্যমন্ত্রীর, তৃণমূল সুপ্রিমোর অপেক্ষায় গাজোল

উল্লেখ্য, এসআইআর আতঙ্ক রাজ্যের ঘাড়ে নিঃশ্বাস ফেলছে! কে কার বাবা, কে কার মা? এই নিয়ে বিভ্রাট তৈরিতে চাঞ্চল্য আরও দ্বিগুণ হচ্ছে। বেশিরভাগ ক্ষেত্রেই এই ধরনের খবরগুলি আসছে উত্তর ২৪ পরগনার (Uttar 24 Pargana) বসিরহাট (Basirhat) থেকে। পরিস্থিতিতে এবার খসড়া তালিকা প্রকাশ করবে নির্বাচন কমিশন। গোটা দেশেই খসড়া ভোটার তালিকা প্রকাশের তারিখ পিছিয়ে দেওয়া হয়েছে। আগামী ৯ ডিসেম্বর পশ্চিমবঙ্গ সহ, ১২ টি রাজ্যে খসড়া ভোটার তালিকা প্রকাশিত হবে বলে জানানো হয়েছিল, তা পিছিয়ে ১৬ ডিসেম্বর করা হয়েছে। ফলে, চূড়ান্ত ভোটার তালিকা ৭ ফেব্রুয়ারির পরিবর্তে ২০২৬-এর ১৪ ফেব্রুয়ারি প্রকাশিত হবে।

দেখুন আরও খবর-